04/10/2022 | Administración LocalMunicipal
A Coruña
Persoal
Publicación anuncio de citación para o emprazamento de eventuais interesados no P. A. 0000187/2022 que se tramita no Xulgado Contencioso-Administrativo Nº 3 da Coruña

O día 27 de setembro de 2022 emitiuse resolución administrativa relativa ao anuncio de citación para o emprazamento de eventuais interesados no P. A. 0000187/2022 que se tramita no Xulgado Contencioso-Administrativo Nº 3 da Coruña D. Manuel Ángel Jove Losada, Director de Economía, Facenda e Réxime Interior do Excmo. Concello da Coruña No Xulgado do Contencioso-Administrativo nº 3 da Coruña, séguese recurso contencioso-administrativo, procedemento abreviado número 0000187/2022, interposto por Dona Tana Perugorria Llorens contra a desestimación parcial do recurso de reposición contra a resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 11 de abril de 2022 ( BOP nº 79, do 27/04/2022), pola que se nomea a Rosaura Reza Gómez e a Antonio Colmenero Lloves como Policías Locais, persoal funcionario de carreira do Concello da Coruña, pola quenda de mobilidade en prazas da OPE 2021 do Concello da Coruña, e na que se indica que para a toma de posesión, resulta un requisito previo que as persoas nomeadas cesen previamente no servizo activo na Administración de orixe, quedando na devandita Administración na situación de servizos noutras Administracións Públicas e debendo presentar os interesados a acta de cesamento. O devandito Xulgado, remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente; en tal caso, éste enviarase sen demora, e a xustificación das localizacións, unha vez se ultimen. Dando cumprimento á orde do Xulgado do Contencioso-Administrativo nº 3 da Coruña, emprázase aos eventuais interesados, mediante a publicación deste anuncio, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000187/2022, interposto por Dona Tana Perugorria Llorens contra a desestimación parcial do recurso de reposición contra a resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 11 de abril de 2022 ( BOP nº 79, do 27/04/2022), pola que se nomea a Rosaura Reza Gómez e a Antonio Colmenero Lloves como Policías Locais, persoal funcionario de carreira do Concello da Coruña, pola quenda de mobilidade en prazas da OPE 2021 do Concello da Coruña. O prazo para comparecer como demandados ante o Xulgado do Contencioso-Administrativo nº 3 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 3 da Coruña, con sede na R/ Capitán Juan Varela s/n 3º andar (Edificio da antiga sede da Audiencia Provincial), A Coruña. A Coruña, 28 de setembro de 2022. A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada